**Lystrup-Elsted-Elev Lokalhistoriske Forening**

**Referat af bestyrelsesmødet d. 21. januar 2020 kl 16.30 i Lystrup Kirke**

*Deltagere: Sven Aage Christensen, Tage Petersen, Lars Konradsen, Birgit Krarup, Marianne Vasard Nielsen, Peer Kjær Andersen, Arild Larsen, Hans Boas (referent)*

**1.** **Formanden:** Afholdte arrangementer i november 2019.

**Udgivelse af Årbog 2019 d. 4/11**Et tilløbsstykke; alle kommer for at få Årbogen på samme tid. Derfor fint, at der er to, som er klar til at dele ud. Deltagerne fyldte meget, men der har ikke været nogen klage fra Biblioteket.  
Der er nogle, som har undret sig over, at de ikke har fået årbogen. Men grunden har været, at de ikke har betalt kontingent. Det er åbenbart nødvendigt at skrive til hver enkelt, som ikke har betalt for at minde ham / hende om, at de ikke har betalt. Vi vælger at udsende reminder til dem, der ikke har betalt, lige efter sommerferien.  **Arkivernes dag d. 9/11**En dag, hvor alting ændrede sig i forhold til det oprindeligt aftalte. Men det blev til en aha-oplevelse, hvor folk blev opmærksomme på Beboerhuset – og beboerhuset blev opmærksom på den lokalhistoriske forening. Styrelsen for Beboerhuset vil meget gerne, at Lokalhistorisk Forening også vil benytte Beboerhuset til vores arrangementer.

**2.** **Kassereren:** Status på økonomi, samt medlemmer.  
Siden sidst er der kommet tre nye medlemmer. Der står 10.683 kr. i banken. Kontantbeholdningen er på 857 kr. Den samlede likviditet er på 11.558 kr.   
Der er for nuværende 95 medlemmer i foreningen.

**3.** **Nyhedsbrev til medlemmerne:** Brev om indbetaling af kontingent og dato for generalforsamling, samt foreningens arrangementer i foråret  
Tirsdag den 4. februar kl. 19.30 Møde om Årbogen i Lystrup Kirkes mødesal   
Onsdag den 26. februar kl. 19.00 Møde om Årbogen i Elev Sognehus   
Onsdag den 18. marts kl. 19.30 generalforsamling på Lystrup Bibliotek.  
Onsdag den 22. april kl. 19.30 Foredrag ved Marianne Vasard ”Fra landsby til forstad – kirkebyen Elsted og stationsbyen Lystrup” i Elsted Sognegård   
Søndag den 14. juni om eftermiddagen i Stationsgaden: Genforeningen 1920-2020. Den lokalhistoriske forening deltager.   
Formanden udsender nyhedsbrev med opfordring til indbetaling af kontingent for 2020 en af de nærmeste dage. Der er også mulighed for at indbetale via mobilepay.   
Marianne skal holde foredrag i Lystrup Fjernvarmeværk ved generalforsamlingen den 11. marts. Her vil der være mulighed for at gøre reklame for den lokalhistoriske forening.

**4. Genforeningen med Sønderjylland:** Fællesrådet står som hovedarrangør  
Der er møde i Beboerhuset onsdag den 22. januar kl. 17.00. Sven Aage og Marianne deltager.   
Birgit Krarup deltager som repræsentant for Elsted Kirke. Hans repræsenterer Lystrup Kirke.   
Sven Aage vil rundsende referatet fra det forberedende møde.

**5. Kirkebog – Elsted Kirke 1620**Elsted Kirkes første kirkebog er påbegyndt i 162. Vi har altså 400 års jubilæum for kirkebogen i år. Samlingen har taget initiativ til, at de første sider renskrives. De kan findes på arkivalier online.   
Fysisk ligger bogen på Rigsarkivet i København, og den regnes for en af landets ældste kirkebøger.   
Det var ellers først i 1645, at det blev påbudt, at der skulle føres kirkebøger.  
Svend Erik Christiansen, der er medarbejder ved arkivet i Brabrand, underviser i slægtsforskning og læser gotisk håndskrift. Marianne spørger, om han vil lave en afskrift af de første 14 opslag fra den gamle kirkebog.   
Marianne foreslår, at Charlotte S. H. Jensen som er foredragsholder og kyndig i kulturarv og slægtsforskning, skal komme og holde et foredrag om kirkebøger.   
Vi overvejer, at dette kunne være et emne for en aften i efteråret 2020.

**6. Eventuelt**   
Arkivernes dag finder sted den 2. weekend i november. Er det mon lørdag den 31. oktober og søndag den 1. november eller lørdag den 7. og søndag den 8. november 2020?   
Vi afventer svar fra Sammenslutningen af Lokalarkiver.

Marianne spørger, hvor vi skal holde det næste møde på arkivernes dag:   
a) Idrætsforeningens lokaler? – favne bredt og skaffe nye medlemmer  
b) Sønderskovhus? – en institution der er vigtig som samarbejdspartner

**6. Næste møde:**Der skal udsendes en særskilt indkaldelse til generalforsamling senest 14 dage før mødets afholdelse. Dvs. senest tirsdag den 3. marts.   
Næste bestyrelsesmøde kommer derfor til at ligge **tirsdag den 25. februar kl. 16.30 i Lystrup Kirkes mødelokale.**